Službeni glasnik Grada Osijeka br. 8A od 29. svibnja 2024.


Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19), članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst), na prijedlog službenice za privremeno obavljanje poslova pročelnika Upravnog odjela za socijalnu zaštitu, umirovljenike i zdravstvo te nakon savjetovanja s Povjerenikom Sindikalne podružnice gradske uprave Grada Osijeka, Gradonačelnik Grada Osijeka 29. svibnja 2024., donosi

P R A V I L N I K 

o unutarnjem redu Upravnog odjela za socijalnu zaštitu, 

umirovljenike i zdravstvo
I. 
OPĆE ODREDBE
Članak 1.


Ovim pravilnikom utvrđuje se unutarnje ustrojstvo Upravnog odjela za socijalnu zaštitu, umirovljenike i zdravstvo (u daljnjem tekstu: Upravni odjel), nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Upravnog odjela u skladu sa Statutom i općim aktima Grada Osijeka.

Članak 2.


U odredbama Pravilnika o unutarnjem redu Upravnog odjela riječi i pojmovni sklopovi koji imaju rodno značenje na jednak se način odnose na muški i ženski rod.


U rješenjima kojima se odlučuje o pravima, obvezama i odgovornostima službenika i namještenika, kao i u potpisu pismena, te na uredskim natpisima naziv radnog mjesta navodi se u rodu koji odgovara spolu službenika odnosno namještenika raspoređenog na radno mjesto.

II. 
UNUTARNJE USTROJSTVO 

Članak 3. 


Za obavljanje poslova iz djelokruga Upravnog odjela ustrojavaju se sljedeće unutarnje ustrojstvene jedinice: 

1.
Odsjek za socijalnu zaštitu, umirovljenike i demografiju

2.
Odsjek za zdravstvo i osobe s invaliditetom.
1.
Odsjek za socijalnu zaštitu, umirovljenike i demografiju

Članak 4.

Odsjek za socijalnu zaštitu, umirovljenike i demografiju (u daljnjem tekstu: Odsjek) posebna je ustrojstvena jedinica Upravnog odjela u kojoj se obavljaju poslovi u vezi sa socijalnom zaštitom građana koji zbog nepovoljnih osobnih ili društvenih razloga i okolnosti nisu u stanju samostalno zadovoljiti osnovne životne potrebe, unaprjeđenja kvalitete života umirovljenika i pronatalitetne politike. Poslovi u vezi sa socijalnom zaštitom za građane i unaprjeđenja kvalitete života umirovljenika obuhvaćaju sustavno praćenje kretanja životnog standarda građana, a posebno umirovljenika i predlaganje konkretnih mjera za zaštitu i unaprjeđenje kvalitete njihovog života kroz provedbu zakonskih mjera i mjera programa socijalne skrbi Grada, rad s strankama, dodjelu različitih oblika pomoći socijalno ugroženim građanima i umirovljenicima, obavljanje upravnih i drugih stručnih poslova iz područja socijalne skrbi te rješavanje u prvom stupnju u upravnom postupku u području socijalne skrbi. Poslovi u vezi s pronatalitetnom politikom obuhvaćaju poslove koordinacije i provedbe pronatalitetnih mjera Grada Osijeka. Odsjek pruža stručnu podršku za prijave na natječaje iz domene nadležnosti Odsjeka i provodi odabrane projekte. Obavljaju se i drugi poslovi sukladno zakonu, statutu i drugim općim aktima Grada.
2.
Odsjek za zdravstvo i osobe s invaliditetom
Članak 5.

Odsjek za zdravstvo i osobe s invaliditetom (u daljnjem tekstu: Odsjek) posebna je ustrojstvena jedinica Upravnog odjela u kojoj se obavljaju poslovi u vezi sa zaštitom zdravlja građana te zaštitom životinja. Poslovi u vezi sa zdravstvom obuhvaćaju provedbu mjera za zaštitu pučanstva od zaraznih bolesti, aktivnosti preventivnog djelovanja, unaprjeđenja i zaštitu zdravlja građana te zaštitu životinja. U okviru Odsjeka obavljaju se i poslovi vezani uz financiranje, praćenje i pomaganje rada udruga, poslovi u vezi s unapređenjem kvalitete života osoba s invaliditetom, pruža se stručna podrška za prijave na natječaje iz domene nadležnosti Odsjeka i provode se odabrani projekti. Obavlja se rad sa strankama te administrativni poslovi vezani za rad Povjerenstva za osobe s invaliditetom. Obavljaju se i drugi poslovi sukladno zakonu, statutu i drugim općim aktima Grada.

III.
SISTEMATIZACIJA RADNIH MJESTA
Članak 6.


Radna mjesta u Upravnom odjelu su:

1. 
NAZIV RADNOG MJESTA: PROČELNIK UPRAVNOG ODJELA

OSNOVNI PODACI O RADNOM MJESTU:

-
KATEGORIJA RADNOG MJESTA: I. KATEGORIJA

-
POTKATEGORIJA RADNOG MJESTA: GLAVNI RUKOVODITELJ

-
KLASIFIKACIJSKI RANG: 1.

BROJ IZVRŠITELJA: 1

OPIS POSLOVA RADNOG MJESTA: 

-
upravlja radom Upravnog odjela i osigurava zakonitost rada te provođenje obveza utvrđenih zakonom, odlukama Gradskog vijeća i Gradonačelnika (35 %)

-
raspoređuje poslove i zadatke na službenike Upravnog odjela i daje upute za rad službenika Upravnog odjela (15 %)

-
koordinira rad Upravnog odjela s drugim odjelima Grada, državnim tijelima i ustanovama, jedinicama lokalne i područne (regionalne) samouprave i njihovim institucijama te organizacijama civilnog društva (10 %)

-
predlaže smjernice, planove i akte Gradonačelniku te podnosi izvješća o radu iz nadležnosti Upravnog odjela (10 %)

-
sudjeluje u rješavanju najsloženijih pitanja u radu Upravnog odjela (10 %)
-
proučava i stručno obrađuje najsloženija pitanja iz djelokruga rada Upravnog odjela (10 %)

-
obavlja i druge poslove utvrđene zakonima, ostalim propisima i aktima Grada (10 %).

OPIS RAZINE STANDARDNIH MJERILA
POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih znanosti, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje Upravnim odjelom, položen državni ispit II. razine, poznavanje rada na računalu.

SLOŽENOST POSLOVA: stupanj složenosti posla najviše razine koji uključuje planiranje, vođenje i koordiniranje poslova Upravnog djela, doprinos razvoju novih koncepata te rješavanje strateških pitanja

SAMOSTALNOST U RADU: stupanj samostalnosti koji uključuje samostalnost u radu i odlučivanje o najsloženijim stručnim pitanjima ograničenu samo općim smjernicama vezanima uz utvrđenu politiku Upravnog odjela.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stalna stručna komunikacija unutar i izvan Upravnog odjela od utjecaja za provedbu plana i programa Upravnog odjela.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti koji uključuje najvišu materijalnu, financijsku i odgovornost za zakonitost rada i postupanja, uključujući široku nadzornu i upravljačku odgovornost. Najviši stupanj utjecaja na donošenje odluka koje imaju znatan učinak na određivanje politike i njenu provedbu.

2.
NAZIV RADNOG MJESTA: POMOĆNIK PROČELNIKA UPRAVNOG TIJELA 

                                                             - za zdravstvo i osobe s invaliditetom
OSNOVNI PODACI O RADNOM MJESTU:
-
KATEGORIJA RADNOG MJESTA: I. KATEGORIJA

-
POTKATEGORIJA RADNOG MJESTA: VIŠI RUKOVODITELJ

-
KLASIFIKACIJSKI RANG: 2.

BROJ IZVRŠITELJA: 1
OPIS POSLOVA RADNOG MJESTA: 

-
pomaže pročelniku u rješavanju najsloženijih pitanja iz područja zdravstva (30 %)

-
priprema i izrađuje opće i pojedinačne akte, izvješća, strateške dokumente i druge stručne materijale, stručno obrađuje podatke potrebne za osiguranje sredstava za ostvarivanje prava po propisima iz područja zdravstva (40 %)

-
obavlja poslove vezane uz financiranje udruga (10 %)

-
obavlja poslove vezane uz  provedbu EU projekata u nadležnosti Upravnog odjela (10 %)

-
obavlja i druge poslove prema nalogu pročelnika (10 %).

OPIS RAZINE STANDARDNIH MJERILA
POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke, najmanje pet godina radnog iskustva na odgovarajućim poslovima, organizacijske i komunikacijske vještine potrebne za uspješno izvršavanje zadaća Upravnog odjela, položen državni ispit II. razine i poznavanje rada na računalu.

SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore pročelniku u osiguranju pravilne primjene propisa i mjera u području zdravstva te davanje smjernica u rješavanju strateški važnih zadaća.

SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći nadređenog pri rješavanju složenih stručnih problema.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj učestalih stručnih komunikacija koji uključuje kontakte unutar i izvan Upravnog odjela u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoki stupanj odgovornosti za zakonitost rada i postupanja te odgovornost za materijalna i financijska sredstva Upravnog odjela u području zdravstva.

3.
NAZIV RADNOG MJESTA: POMOĆNIK PROČELNIKA UPRAVNOG TIJELA 
                                                            - za socijalnu zaštitu, umirovljenike i demografiju

OSNOVNI PODACI O RADNOM MJESTU:
-
KATEGORIJA RADNOG MJESTA: I. KATEGORIJA

-
POTKATEGORIJA RADNOG MJESTA: VIŠI RUKOVODITELJ

-
KLASIFIKACIJSKI RANG: 2.

BROJ IZVRŠITELJA: 1

OPIS POSLOVA RADNOG MJESTA:  
-
vodi i koordinira poslove iz djelokruga Odsjeka za socijalnu zaštitu, umirovljenike i demografiju, nadzire i organizira njegov rad, raspoređuje poslove službenicima, daje im upute za rad te usklađuje rad unutar Odsjeka (20 %)

-
pruža potporu pročelniku u osiguranju pravilne primjene propisa te daje smjernice u rješavanju strateških važnih zadaća (20 %)

-
rješava najsloženije predmete iz djelokruga Odsjeka, priprema i  izrađuje stručne materijale i akte, godišnje planove i izvješća iz samoupravnog djelokruga Grada koji se odnosi na socijalnu djelatnost (30 %)

-
vodi upravne i neupravne postupke i rješava u upravnim stvarima u nadležnosti Odsjeka (20 %).

-
obavlja i druge poslove prema nalogu pročelnika (10%).

OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje pet godina radnog iskustva na odgovarajućim poslovima, organizacijske i komunikacijske vještine potrebne za uspješno izvršavanje zadaća Upravnog odjela, položen državni ispit II. razine i poznavanje rada na računalu.
SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore nadređenim rukovoditeljima u osiguranju pravilne primjene propisa i mjera u području socijalne skrbi te davanje smjernica u rješavanju strateški važnih zadaća.
SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći nadređenog pri rješavanju složenih stručnih problema.
STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj učestalih stručnih komunikacija koji uključuje kontakte unutar i izvan Upravnog odjela u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoki stupanj odgovornosti za zakonitost rada i postupanja te odgovornost za materijalna i financijska sredstva Odsjeka te izravnu odgovornost za rukovođenje Odsjekom.

Odsjek za socijalnu zaštitu, umirovljenike i demografiju

4. 
NAZIV RADNOG MJESTA: SAVJETNIK
OSNOVNI PODACI O RADNOM MJESTU:
-
KATEGORIJA RADNOG MJESTA: II. KATEGORIJA

-
POTKATEGORIJA RADNOG MJESTA: SAVJETNIK

-
KLASIFIKACIJSKI RANG: 5.

BROJ IZVRŠITELJA: 3
OPIS POSLOVA RADNOG MJESTA:
-
vodi i rješava upravne predmete i druge predmete o pravima i pomoćima u sustavu socijalne skrbi Grada i provodi neposredan rad s strankama (50 %)

-
sudjeluje u izradi akata, izvješća, informacija, programa i strateških dokumenata iz područja socijalne djelatnosti (40 %)

-
obavlja i druge poslove prema nalogu pročelnika i pomoćnika pročelnika (10%).

OPIS RAZINE STANDARDNIH MJERILA
POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne ili politološke ili pedagoške struke, najmanje tri godine radnog iskustva na odgovarajućim poslovima, položen državni ispit II. razine i poznavanje rada na računalu.
SLOŽENOST POSLOVA: stupanj složenosti posla koji uključuje suradnju i izradi akata iz djelokruga Upravnog odjela, rješavanje složenih upravnih i drugih predmeta te rješavanje problema uz upute i nadzor rukovodećeg službenika.
SAMOSTALNOST U RADU: stupanj samostalnosti koji uključuje češći nadzor te opće i specifične upute rukovodećeg službenika.
STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje svakodnevne kontakte sa strankama, kontakte unutar i izvan upravnog tijela u svrhu prikupljanja ili razmjene informacija u sustavu socijalne skrbi.
STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti za materijalne resurse s kojima radi, te pravilnu primjenu utvrđenih postupaka i metoda rada te provedbu pojedinačnih odluka.
Odsjek za zdravstvo i osobe s invaliditetom

5. 
NAZIV RADNOG MJESTA: VODITELJ ODSJEKA
OSNOVNI PODACI O RADNOM MJESTU:
-
KATEGORIJA RADNOG MJESTA: I. KATEGORIJA

-
POTKATEGORIJA RADNOG MJESTA: VIŠI RUKOVODITELJ

-
KLASIFIKACIJSKI RANG: 3.

BROJ IZVRŠITELJA: 1

OPIS POSLOVA RADNOG MJESTA:
-
upravlja Odsjekom, organizira, nadzire njegov rad i odgovoran je za zakonitost rada i postupanja Odsjeka (20 %)

-
rješava složene stručne probleme u nadležnosti Odsjeka uz povremeni nadzor i pomoć pročelnika (30 %)

-
prikuplja i obrađuje podatke, izrađuje opće i pojedinačne akte iz djelokruga rada Odsjeka, vodi postupke i donosi rješenja u upravnom postupku (40 %)

-
obavlja i druge poslove prema nalogu pročelnika i pomoćnika pročelnika (10 %).

OPIS RAZINE STANDARDNIH MJERILA
POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje pet godina radnog iskustva na odgovarajućim poslovima, organizacijske i komunikacijske vještine potrebne za uspješno upravljanje Odsjekom, položen državni ispit II. razine i poznavanje rada na računalu
SLOŽENOST POSLOVA: stupanj složenosti posla koji uključuje planiranje, vođenje i koordiniranje povjerenih poslova, pružanje potpore osobama na višim rukovodećim položajima u osiguranju pravilne primjene propisa i mjera u području zdravstva te davanje smjernica u rješavanju strateški važnih zadaća.
SAMOSTALNOST U RADU: stupanj samostalnosti koji uključuje samostalnost u radu koja je ograničena povremenim nadzorom i pomoći nadređenog pri rješavanju složenih stručnih problema.
STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj učestalih stručnih komunikacija koji uključuje kontakte unutar i izvan Upravnog odjela u svrhu pružanja savjeta te prikupljanja ili razmjene važnih informacija.

STUPANJ ODGOVORNOSTI I UTJECAJ NA DONOŠENJE ODLUKA: visoki stupanj odgovornosti za zakonitost rada i postupanja te odgovornost za materijalna i financijska sredstva do određenog iznosa te izravnu odgovornost za rukovođenje Odsjekom.
6. 
NAZIV RADNOG MJESTA: REFERENT 1.

OSNOVNI PODACI O RADNOM MJESTU:

-
KATEGORIJA RADNOG MJESTA: III. KATEGORIJA 

-
POTKATEGORIJA RADNOG MJESTA: REFERENT 

-
KLASIFIKACIJSKI RANG: 11.
BROJ IZVRŠITELJA: 1

OPIS POSLOVA RADNOG MJESTA:
-
obavlja jednostavne i uglavnom rutinske administrativne poslove iz nadležnosti Odsjeka po nalogu nadređenih službenika, sudjeluje u izradi jednostavnijih akata (30 %)

-
zaprima zahtjeve za odobravanje pomoći u nadležnosti Odsjeka, obavlja provjeru činjenica navedene u zahtjevu te pruža stručnu pomoć strankama prilikom podnošenja zahtjeva (30%)

-
obavlja poslove prijepisa, vođenja zapisnika, otpreme materijala za vijeće i gradonačelnika (20 %)

-
priprema informacija, prikuplja i obrađuje podatke, sudjeluje u izradi izvješća, analiza i statistika iz područja zdravstva (10%)

-
obavlja i druge poslove po nalogu nadređenog službenika (10 %).

POTREBNO STRUČNO ZNANJE: srednja stručna sprema ekonomske struke, najmanje jedna godina radnog iskustva na odgovarajućim poslovima, položen državni ispit I. razine i poznavanje rada na računalu.

SLOŽENOST POSLOVA: stupanj složenosti posla koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.

SAMOSTALNOST U RADU: stupanj samostalnosti koji uključuje stalni nadzor i upute nadređenog službenika.
STUPANJ SURADNJE S DRUGIM TIJELIMA I KOMUNIKACIJE SA STRANKAMA: stupanj stručnih komunikacija koji uključuje kontakte unutar nižih ustrojstvenih jedinica Upravnog odjela značajne za svakodnevno obavljanje poslova i svakodnevne kontakte sa strankama.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti za materijalne resurse s kojima radi te pravilnu primjenu izričito propisanih postupaka, metoda rada i stručnih tehnika.

IV. 
OSTALA PITANJA OD ZNAČAJA ZA RAD UPRAVNOG ODJELA
Članak 7.


U obavljanju poslova i zadataka iz djelokruga Odjela, službenici imaju prava, obveze i odgovornosti u skladu sa zakonom, općim aktima tijela Grada Osijeka te ovim pravilnikom.

Članak 8.

Osim lakih povreda službene dužnosti propisanih zakonom, lake povrede službene dužnosti su:

1. bez opravdanog razloga neizvršavanje naloga i naputaka za rad koje pročelniku daje  gradonačelnik i zamjenik gradonačelnika odnosno službenicima i namještenicima  pročelnik upravnog odjela, kao i neizvršavanje naloga bez opravdanog razloga u zadanom roku

2. nedolično ponašanje prema čelniku tijela, nadređenom i drugim službenicima i namještenicima

3. nekorektan odnos prema drugim službenicima i namještenicima

4. nesavjesno, neodgovorno i nemarno obavljanje povjerenih poslova

5. odbijanje pružanja stručne pomoći nadređenog službenika drugim, posebno novoprimljenim službenicima i namještenicima

6. iznošenje neistina o drugim zaposlenicima koje mogu štetiti ugledu i dostojanstvu zaposlenika ili ugledu gradske uprave

7. neracionalno korištenje telefona, interneta i drugih povjerenih sredstava rada

8. utvrđena razina alkohola u krvi viša od 0,0 g/kg odnosno više od 0,0 miligrama u litri izdahnutog zraka za vrijeme radnog vremena

9. odbijanje podvrgavanja službenika i namještenika alkotestu za vrijeme radnog vremena

10. pušenje, odnosno upotreba duhanskih proizvoda u službenim prostorijama gradske uprave.

Lake povrede službene dužnosti iz prethodnog stavka, točke 4., odnose se na osobito blage slučajeve djela koja sadržavaju obilježja nekih od teških povreda službene dužnosti propisanih u članku 46. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19), ako osoba ovlaštena za pokretanje postupka zbog teške povrede službene dužnosti procijeni da nije svrhovito pokretati postupak zbog teške povrede službene dužnosti. 

Članak 9.


Službenici Upravnog odjela obvezni su tajne podatke, koji su kao takvi utvrđeni zakonom ili drugim propisom ili općim aktom, za koje su saznali obavljajući poslove i zadatke njihovog radnog mjesta ili ako su na bilo koji način u vezi s radom u Gradu Osijeku došli u kontakt s istim, čuvati na način propisan zakonom odnosno ne smiju ih priopćavati niti učiniti dostupnim neovlaštenim osobama.

Članak 10.

U upravnom postupku postupa službenik u čijem opisu poslova je vođenje tog postupka ili rješavanje o upravnim stvarima.

Službenik koji je ovlašten za rješavanje u upravnim stvarima ovlašten je i za vođenje postupka koji prethodi rješavanju upravne stvari.

Članak 11.

Pročelnik Upravnog odjela je dužan obavljanje poslova i zadataka iz djelokruga Upravnog odjela organizirati na način koji osigurava efikasno i racionalno ostvarivanje cilja i svrhe zbog kojih je Upravni odjel osnovan.
V.  
PRIJELAZNE I ZAVRŠNE ODREDBE

Članak 12.


Službenici i namještenici zatečeni u radu Upravnog odjela na dan stupanja na snagu ovog pravilnika nastavljaju raditi na svojim dosadašnjim radnim mjestima te zadržavaju plaću i druga prava prema dotadašnjim rješenjima. 


Rješenje o rasporedu na radno mjesto odnosno rješenje o stavljanju na raspolaganje, sukladno odredbama zakona i pravilnika, donosi se u roku od dva mjeseca od stupanja na snagu ovoga pravilnika o unutarnjem redu.
Članak 13.

Stupanjem na snagu ovoga pravilnika prestaje važiti Pravilnik o unutarnjem redu Upravnog odjela za socijalnu zaštitu, umirovljenike i zdravstvo (Službeni glasnik Grada Osijeka br. 5/24).
Članak 14.


Ovaj pravilnik stupa na snagu 31. svibnja 2024.
KLASA: 024-03/24-01/22
URBROJ: 2158-1-02-24-4
Osijek, 29. svibnja 2024.


GRADONAČELNIK


Ivan Radić, mag. oec., v. r.
